**Nyhedsbrev** angående opstart mandag d. 8/2-2021 for 0. til og med 4. klasse.

Kære forældre!

Mandag d. 8/2 åbner friskolen igen for **SFO og friskolens 0. til og med 4. kl.,** dog under meget kontrollerede forhold.

Undervisningen har fortsat status af nødundervisning, hvilket betyder at lærerne vurderer indhold ud fra, hvad fungerer bedst i forhold til elevtrivsel og faglighed. Dette forventes at gælde indtil sommerferien. Vi vil dog forsøge at ”lande” undervisningen så tæt på det planlagte hvis muligt, men vi er begrænset af ikke at måtte ”blande” klasserne pga. risiko for smittespredning og online undervisning af de ældste elever. Sammenfattet kan det udtrykkes: *Nødundervisningen giver mulighed for ad hoc-løsninger, så vi kan få skoledagen til at hænge sammen, med nogle lærere optaget af at fjernundervise de ældste klasser og med nogle lærere fysisk til stede på skolen for at undervise jeres børn. Derfor kan I ikke forvente, at jeres børn bliver undervist efter det almindelige skema, i alle fag eller i lige så mange klassetimer som normalt.*

* For nogle børn vil det fortsat være nødvendigt, at de holdes hjemme, eksempelvis fordi de eller deres forældre er særligt sårbare i forhold til smitterisiko.

**Der vil være en lang række sundhedsfaglige krav og retningslinjer:**

* Der er ikke krav om afstand i stamklasserne, og elever og lærere danner således en boble sammen, hvilket er deres klasse, SV10 og SV42
* Der ikke må finde undervisning sted på tværs af klasser
* Afstandskravet på 2 meter gælder uden for klasselokalet – fx i pauser, frikvarterer, på legepladsen
* Sociale arrangementer må ikke finde sted
* Der er fortsat skærpede krav til rengøring og hygiejne, fx faste regler for håndvask blandt børn og ansatte.
* Forældre skal fortsat benytte mundbind eller visir og spritte af, hvis de færdes indenfor
* Det sikres, at der er plads nok omkring børnene, og at aktiviteter i videst muligt omfang foregår udendørs.
* Eleverne må kun være sammen med deres klassekammerater i friskolen og i SFO. Det gælder både inde og udenfor.
* Kun raske børn må komme i dagtilbud/SFO/skole. Alle med symptomer – børn såvel som personale – skal blive hjemme.

***Bemærkninger til forældre og elever***

* Når børn afleveres til SFO om morgenen, skal børn og forældre benytte skoleindgangen, spritte af og benytte mundbind/visir som tidligere og gå i eget klasselokale, hvorfra barnet kan gå til aftalt SFO-område. Der er forskel på, hvor SV10 og SV42 må opholde sig i SFO’en, når de er indenfor.
* Fra kl. 14.30 er SFO’en udfordret på personalesiden ift at holde grupperne adskilte, derfor opfordrer vi til at eleverne hentes eller sendes hjem med bus.
* Skolebørn skal helst ikke komme før skolestart kl. 8.15, gerne så tæt på kl. 8.15 som muligt
* Onsdagsmad starter op onsdag d. 10/2
* Skolemælk starter først op i uge 8
* SV42 skal til svømning onsdag d. 10/2, husk svømmetøj!
* Frugtordninger starter op mandag d. 8/2 og eleverne får frisk frugt hver dag.
* Overbygningselever (SV86) får fra mandag d. 8/2 undervisning efter normalt skema. Eleverne får et skema over, hvornår de skal være på online og hvornår de modtager dagens lektie.

Vh Zander